
OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA RAZDOBLJE OD 01.01.-30.06.2026.
Osnovna škola Braća Ribar posluje u skladu sa Zakonom o odgoju i obrazovanju te u skladu sa Statutom škole. Nastava se izvodi prema Godišnjem planu i programu te prema Školskom kurikulumu. Škola vodi proračunsko računovodstvo sukladno odredbama Pravilnika o proračunskom računovodstvu i računskom planu i Pravilnika o financijskom izvještavanju u proračunskom računovodstvu. Temeljem novog Zakona o proračunu i Pravilnika o godišnjem i polugodišnjem izvještaju o izvršenju proračuna, a koji se primjenjuje od 01. siječnja 2022. godine, utvrđen je izvještaj o Izvršenju financijskog plana za period od 01.01.-30.06.2026. godine.
OPĆI DIO – RAČUN PRIHODA I RASHODA
IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI
UKUPNO PRIHODI

Osnovna škola Braća Ribar od siječnja do lipnja 2026. godine ostvarila je sveukupno 937.849,24 EUR prihoda poslovanja što je u odnosu na plan 73,40%, a u odnosu na isto razdoblje prethodne godine 107%. 
Pomoći iz inozemstva i od subjekata unutar općeg proračuna

U razdoblju od siječnja do lipnja 2026. godine pomoći proračunskim korisnicima iz proračuna koji im nije nadležan iznosile su 772.205,43 EUR što je 69,82% plana te 108,75% više od prethodne godine. Od ukupnog iznosa 1.000,00 EUR odnosi se na kapitalne pomoći.
Prihodi od upravnih i administrativnih pristojbi, pristojbi po posebnim propisima i naknadama
Namjenski prihodi od sufinanciranja od siječnja do lipnja 2026. godine iznose 201,00 EUR, što je 10,05% u odnosu na plan, a 13,45% u odnosu na isto razdoblje prošle godine. To su prihodi koji se odnose na uplate osiguranja za naknadu štete koja je nastala na građevinskim objektima i na uplate učenika za štetu nastalu na tabletima.
Prihodi od prodaje proizvoda i robe te pruženih usluga i prihodi od donacija
Prihodi od prodaje proizvoda i robe te pruženih usluga odnose se na prihode koji su ostvareni od najma školske dvorane te na prihode od donacija. U ovom razdoblju iznose 9.654,90 EUR što je u odnosu na prethodnu godinu 94,70%. Vlastiti prihodi iznose 8.163,00 EUR, dok su kapitalne donacije 1.491,90 EUR.
Prihodi iz nadležnog proračuna i od HZZO-a temeljem ugovornih obveza

Ukupni iznosi prihoda iz nadležnog proračuna i od HZZO-a temeljem ugovornih obveza iznose 155.787,91 EUR, što je 104,61% od plana, a 100,72% više od prethodne godine. Prihodi iz nadležnog proračuna za financiranje redovne djelatnosti su prihodi iz proračuna Zadarske županije. Od ukupnog iznosa prihodi za nabavu nefinancijske imovine iznose 17.991,25 EUR, a odnose se na EU projekt Djeca mora-baština za budućnost.
UKUPNO RASHODI
Osnovna škola Braća Ribar od siječnja do lipnja 2026. godine imala je 947.871,27 EUR ukupnih rashoda, što je 109,73% više u odnosu na prethodnu godinu.
Rashodi za zaposlene

Rashodi za zaposlene odnose se na plaće, ostale rashode za zaposlene i doprinose na plaće. Od siječnja do lipnja 2026. godine iznosili su 722.266,93 EUR što je 108,35% više s obzirom na prethodnu godinu i 76,76% u odnosu na plan.

Materijalni rashodi

Ukupni materijalni rashodi u ovom razdoblju 2026. godine iznose 201.576,01 EUR, a to je 103,06% više nego prethodne godine, odnosno 62,75% u odnosu na plan. Materijalni rashodi obuhvaćaju naknade troškova zaposlenima, rashode za materijal i energiju, rashode za usluge i ostale nespomenute rashode poslovanja. Najviše je utrošeno na rashode za usluge, a to je 112.324,86 EUR. U odnosu na ovo razdoblje prethodne godine iznos se povećao za 100,65%.
Financijski rashodi

Financijski rashodi odnose se na bankarske usluge i usluge platnog prometa. Iznose 9,96 EUR, odnosno ostali su nepromijenjeni s obzirom na isto razdoblje prethodne godine.
Naknade građanima i kućanstvima
Sufinanciranje cijene prijevoza za učenika u razdoblju od siječnja do lipnja 2026. godine iznosi 711,04 EUR.
Tekuće donacije

Tekuće donacije od siječnja do lipnja 2026. godine iznosile su 191,25 EUR, a odnose se na materijal za higijenske potrebe i njegu.
Rashodi za nabavu nefinacijske imovine

U razdoblju od siječnja do lipnja 2026. godine ovi rashodi iznosili su 23.116,08 EUR, a to je 97,13% u odnosu na plan. Iznos od 17.991,25 EUR odnosi se na kupnju novih aparata za školsku kuhinju. Ostatak iznosa odnosi se na kupnju projektora, uredskog namještaja i dva nova klima uređaja.
IZVJEŠTAJ O PRIHODIMA I RASHODIMA PREMA IZVORIMA FINANCIRANJA
UKUPNO PRIHODI
1 Opći prihodi i primici

U ovom razdoblju 2026. godine iz ovog izvora ostvareno je 17.579,13 EUR prihoda, a to je 28,79% u odnosu na prethodnu godinu.
3 Vlastiti prihodi

Iz izvora vlastiti prihodi do kraja lipnja 2026. godine ostvareno je 8.163,00 EUR prihoda, odnosno 80,07% u odnosu na prošlu godinu. 

4 Prihodi za posebne namjene

Ukupni prihodi za posebne namjene do kraja lipnja 2026. godine iznosili su 107.831,95 EUR, što je 113,38% u odnosu na 2025. godinu i 64,73% u odnosu na plan.
5 Pomoći

Prihodi iz izvora pomoći su prihodi iz državnog proračuna, iz proračuna JLS, pomoći iz inozemstva i iz fondova EU. Ovi prihodi u ovom razdoblju 2026. godine iznose 802.783,26 EUR, a to je 113,05%  više u odnosu na prethodnu godinu. Najveći iznos odnosi se na prihode iz državnog proračuna.
6 Donacije

Prihodi od donacija u ovom razdoblju 2026. iznose 1.491,90 EUR, a odnose se na donacije knjiga za knjižnicu.
UKUPNO RASHODI
1 Opći prihodi i primici

Iz ovog izvora plaćeno je 29.360,14 EUR, a to je 48,08% prema istom razdoblju 2025. godine.

3 Vlastiti prihodi

Iz vlastitih prihoda potrošeno je 5.659,85 EUR do kraja lipnja 2026. godine, što je 192,68% u odnosu na 2025. godinu.
4 Prihodi za posebne namjene

Iz prihoda za posebne namjene potrošeno je 120.769,31 EUR, a to je 105,39% prema 2025. godini, odnosno 75,52% u odnosu na plan.
5 Pomoći

Iz izvora pomoći ukupni rashodi od siječnja do lipnja 2026. godine iznosili su 792.081,97 EUR, a to je 115,60% u odnosu na 2025. godinu i 71,62% u odnosu na plan.
IZVJEŠTAJ O RASHODIMA PREMA FUNKCIJSKOJ KLASIFIKACIJI

Ukupni rashodi za obrazovanje od siječnja do lipnja 2026. godine iznosili su 947.871,27 EUR. Iz tog iznosa za dodatne usluge u obrazovnju potrošeno je 124.832,51 EUR.
POSEBNI DIO

IZVJEŠTAJ PO PROGRAMSKOJ KLASIFIKACIJI

Program 2202-Osnovno školstvo-standard

U razdoblju od siječnja do lipnja 2026. godine iz ovog programa potrošeno je 850.529,48 EUR, a to je 73,77%  u odnosu na plan. 
Program A2202-01-Djelatnost osnovnih škola
U ovom razdoblju 2026. godine, izvršenje programa Djelatnost osnovnih škola iznosi 111.403,18 EUR, a to je 74,81% plana. Redovna djelatnost škole financira se iz sredstava primljenih od Zadarske županije. Najviše sredstava potrošeno je na energente i na prijevoz učenika, a to je ukupno iznosilo 105.761,44 EUR.
Program T2202-03-Hitne intervencije u osnovnim školama

Sredstva iz ovog programa odnose se na nepredviđene troškove koji nastanu u školi, a za koje nemamo planiranih sredstava. Do kraja lipnja 2026. godine škola je iz hitnih intervencija dobila 4.639,82 EUR. 
Program A2202-04-Administracija i upravljanje

Sredstva iz ovog programa odnose se na plaće zaposlenika, a u ovom razdoblju 2026. godine iznosila su 722.705,47 EUR.
Program 2203-Osnovno školstvo iznad standarda
U razdoblju od siječnja do lipnja 2026. godine, program Osnovno školstvo iznad standarda iznosi 49.634,29 EUR, što je 37,13% od plana. Ovaj program obuhvaća financiranje različitih aktivnosti u osnovnoj školi, a to su A2203-01-Javne potrebe u prosvjeti, A2203-04-Podizanje kvalitete i standarda u školstvu, A2203-06-Školska kuhinja i kantina, A2203-27-Udžbenici, A2203-33-Prehrana za učenike i A2203-34-Zalihe menstrualnih higijenskih potrepština.
A2203-04-Podizanje kvalitete i standarda u školstvu
U ovom razdoblju 2026. godine ukupni rashodi iz ove aktivnosti iznosili su 4.635,04 EUR. Iz viška prihoda potrošeno je 4.726,31 EUR, iz vlastitih prihoda potrošeno je 5.659,85 EUR, iz državnog proračuna potrošeno je 4.635,04 EUR, a iz proračuna JLS potrošeno je 4.688,85 EUR.
A2203-06-Školska kuhinja i kantina
Iz prihoda za posebne namjene u ovom razdoblju 2026. godine nije bilo troškova.
A2203-33-Prehrana za učenike

Za kupnju namirnica za prehranu učenika od siječnja do lipnja 2026. godine potrošeno je 29.323,84 EUR.
A2203-34-Zalihe menstrualnih higijenskih potrepština
Od MZOM dobili smo sredstva za kupnju menstrualnih higijenskih potrepština. Troškovi na toj poziciji iznosili su 191,25 EUR.
T4306-03-Inkluzija-korak bliže društvu bez prepreka faza V.
Projektom „Inkluzija korak bliže društvu bez prepreka“ omogućena je socijalna uključenost i integracija učenika s teškoćama u razvoju u redoviti obrazovni sustav. Navedenim Projektom osigurava se stručna pomoć za 5 učenika s teškoćama u razvoju u našoj školi. Programom su obuhvaćeni troškovi za plaće, materijalna prava i ostale naknade za zaposlene pomoćnike u nastavi. U ovom razdoblju 2026. godine navedeni troškovi iznosili su 24.977,12 EUR.
T4307-76-Projekt Djeca mora-baština za budućnost

OŠ Braća Ribar dio je projekta Djeca mora-baština za budućnost. U navedenom projektu školi je odobren iznos od 31.851,13 EUR za opremanje školske kuhinje te za bolju edukaciju o pomorskoj tradicijskoj baštini prostora u kojem učenici žive, kao i očuvanju identiteta, održivom razvoju i nastavku života na području Tri mora. Do sada je iz projekta podmiren iznos od 17.991,25 EUR za kupnju novih kuhinjskih uređaja te za kupnju sitnog inventara u kuhinji. Za usluge promidžbe i informiranja potrošeno je 2.489,13 EUR, a za ostale usluge 2.250,00 EUR.

U privitku obrazloženja tabelarni prikazi Izvještaja o izvršenju financijskog plana za razdoblje od 01.01.-30.06.2026. godine:

· Sažetak računa prihoda i rashoda
· Izvještaj o prihodima i rashodima prema ekonomskoj klasifikaciji
· Izvještaj o prihodima i rashodima prma izvorima financiranja

· Izvještaj o rashodima prema funkcijskoj klasifikaciji

· Izvještaj po programskoj klasifikaciji

